**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/5823-10/2020.

**54/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**Bolega Sándorné Tiszavasvári, Irinyi J. u. 4. sz. alatti lakossal kötendő egyezségi okirat jóváhagyásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Jóváhagyom Bolega Sándorné** Tiszavasvári, Irinyi J. u. 4. sz. alatti lakossal **kötendő egyezségi okiratot,** mely jelen határozat mellékletét képezi.Az egyezségi okirat értelmében Tiszavasvári Város Önkormányzata a 65/2020. (II.27.) Kt. számú határozattal elfogadott **pályázati felhívástól eltérően a tiszavasvári 046/1 hrsz-ú önkormányzati ingatlan 23,5 ha nagyságú területéből 19,6910 ha nagyságú területet ad haszonbérbe Bolega Sándornénak.**

**INDOKOLÁS**

Tiszavasvári Város Önkormányzata 65/2020. (II.27.) Kt. számú határozatával döntött a tiszavasvári 046/1 hrsz-ú önkormányzati ingatlan nyilvános, licittárgyalásos eljárás keretében történő haszonbérbe adásáról. A döntéssel egyidejűleg elfogadta az ingatlanra vonatkozó pályázati felhívást, mely szerint a haszonbérbe adandó ingatlan területe 23,5 ha nagyságú.

A Pénzügyi és Ügyrendi Bizottság 2020. március 27-én megtartott ülésén lebonyolította a tiszavasvári 046/1 hrsz-ú ingatlan haszonbérletére vonatkozó licittárgyalást, melynek eredményeként 73/2020. (III.27.) PÜB. számú határozatában javasolta, hogy a tiszavasvári 046/1 hrsz-ú ingatlan 23,5 ha nagyságú területére Bolega Sándorné Tiszavasvári, Irinyi u. 4. sz. alatti lakossal kerüljön megkötésre a haszonbérleti szerződés.

A licittárgyalást követően megállapításra került, hogy a pályázati felhívástól eltérően az Önkormányzat a meghirdetett 23,5 ha nagyságú területből csak 19,6910 ha nagyságú területet tud haszonbérbe adni, melyet Bolega Sándorné tudomásul vett. Erre tekintettel a felek megegyeztek és **egyezséget kötnek arra vonatkozóan**, hogy a Tiszavasvári Város Önkormányzata 65/2020. (II.27.) Kt. számú határozatával elfogadott pályázati felhívástól eltérően az Önkormányzata tiszavasvári **046/1 hrsz-ú, 23,5 ha nagyságú területből 19,6910 ha nagyságú területet ad haszonbérbe Bolega Sándornénak.**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. április 06.

**Szőke Zoltán**

**polgármester**

54/2020. PM. határozat melléklete

**EGYEZSÉGI OKIRAT**

**Tiszavasvári Város Önkormányzata**

Székhelye: Tiszavasvári, Városháza tér 4.

Adószám: 15732468-2-15

Számlaszám: 11744144-15404761

Képviselője: Szőke Zoltán polgármester,

mint tulajdonos (továbbiakban: Tulajdonos), másrészről

**Bolega Sándorné**

szül. név: Varga Julianna

szül. helye, ideje: …

anyja neve: …

adóazonosító: …

sz.ig.szám: …

állampolgárság: magyar

címe:4440 Tiszavasvári, Irinyi u. 4.

**továbbiakban együtt: Felek** között a következő feltételek szerint:

1. Tiszavasvári Város Önkormányzata 65/2020. (II.27.) Kt. számú határozatával döntött a tiszavasvári 046/1 hrsz-ú önkormányzati ingatlan nyilvános, licittárgyalásos eljárás keretében történő haszonbérbe adásáról. A döntéssel egyidejűleg elfogadta az ingatlanra vonatkozó pályázati felhívást, mely szerint a haszonbérbe adandó ingatlan területe 23,5 ha nagyságú.
2. A Pénzügyi és Ügyrendi Bizottság 2020. március 27-én megtartott ülésén lebonyolította a tiszavasvári 046/1 hrsz-ú ingatlan haszonbérletére vonatkozó licittárgyalást, melynek eredményeként 73/2020. (III.27.) PÜB. számú határozatában javasolta, hogy a tiszavasvári 046/1 hrsz-ú ingatlan 23,5 ha nagyságú területére Bolega Sándorné Tiszavasvári, Irinyi u. 4. sz. alatti lakossal kösse meg a haszonbérleti szerződést.
3. A licittárgyalást követően megállapításra került, hogy **pályázati felhívástól eltérően Tulajdonos a meghirdetett 23,5 ha nagyságú területből 3,809 ha nagyságú területet nem tud haszonbérbe adni**, melyet **Bolega Sándorné tudomásul vesz**.
4. Felek **megegyeznek és egyezséget kötnek** arra vonatkozóan, hogy a Tiszavasvári Város Önkormányzata 65/2020. (II.27.) Kt. számú határozatával elfogadott **pályázati felhívástól eltérően Tulajdonos a tiszavasvári 046/1 hrsz-ú, 23,5 ha nagyságú területből 19,6910 ha nagyságú területet –** földmérő által kimért és kitűzött, jelen megállapodás mellékletét képező helyszínrajz szerint **- ad haszonbérbe Bolega Sándornénak.**
5. **Bolega Sándorné** a 4. pontban foglaltakat **tudomásul veszi és kijelenti**, hogy jelen egyezségi okiratban foglaltakkal összefüggésben **Tiszavasvári Város Önkormányzatával szemben semmilyen kártérítési és egyéb költségigénnyel, követeléssel nem él.**
6. Felek megállapítják, hogy a jelen okiratban foglaltak teljes egészében megfelelnek akaratuknak, ezáltal annak tartalmával szemben kifogást nem emelnek.
7. Felek megállapodnak abban, hogy a jelen okiratban nem szabályozott kérdésekre a Polgári Törvénykönyvről szóló 2013. évi V. törvény rendelkezései vonatkoznak.
8. Jelen okiratot Tiszavasvári Város Polgármestere …/2020. számú határozatával hagyta jóvá,akatasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörében eljárva.
9. Jelen okirat a felek általi aláírás napján lép hatályba.

Tiszavasvári, 2020. április …

**Tiszavasvári Város Önkormányzata Bolega Sándorné**

*tulajdonos*

**képv.: Szőke Zoltán polgármester**